दरअसल, जोधपुर एयरपोर्ट सुबह 9.30 से शाम 5.30 बजे खुलता है। यहां पर केंद्रीय औद्योगिक सुरक्षा बल (सीआईएसएफ) के जवान सेवा देते हैं। अलसुबह अथवा रात को सीआईएसएफ के जवान उपलब्ध नहीं होने से एयरपोर्ट ऑथोरिटी ऑफ इंडिया ना तो किसी विमान को उडऩे की अनुमति देती है और न ही उतरने की। कैलाश खैर ने सुबह 6.30 बजे अपने चार्टर प्लेन से इंदौर जाने के लिए कहा तो एयरपोर्ट प्रशासन ने अनुमति देने इनकार कर दिया। इस पर कैलाश खैर ने केंद्रीय गृह मंत्रालय से विशेष अनुमति ले ली। गृह मंत्रालय ने सीआईएसएफ जवानों को सुबह उपस्थित रहने के आदेश दिए हैं। जोधपुर एयरपोर्ट के निदेशक जीके खरे ने बताया कि कैलाश खैर के लिए गृह मंत्रालय ने विशेष अनुमति दी है। वह सुबह साढ़े छह बजे जाएंगे।